id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi es id nl id id pl id id ms id ms ms id id ms ms ms id id id id id ms ms id ms ms ms id id ms ms id id id id id id ms id id id ms ms ms id ms id ms id ms id id ms hbs_lat id id ms id id id en ms tr ms ms ms id ms id id hy hy hy ms ms en en en en en en id ms id id ms en id id jv ms id id it es id id en id ms ms ms ms ms ms
Manfaat Susu Ibu Bukan Sekadar Kenyangkan Bayi, Ada 11 Khasiat Lain
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Boleh Guna Susu Ibu Untuk Rawat Sakit Mata Bayi? Ini 11 Khasiat Lain Yang Anda Kena Tahu
Ditulis oleh Asyikin Md Isa Disemak pada 16/05/2022
Disemak secara perubatan oleh Dr. Ahmad Wazir Aiman
Tahukah anda tentang manfaat susu ibu? Sebenarnya, susu badan bukan sekadar untuk mengenyangkan perut si manja, tetapi ia juga boleh digunakan sebagai alternatif rawatan di rumah.
Manfaat susu ibu sangat luas
Kaedah rawatan di rumah umumnya dianggap sebagai cara semula jadi untuk menyembuhkan sesuatu keadaan kesihatan atau penyakit yang kecil.
Biasanya ia merupakan amalan tradisi, budaya, adat istiadat atau ubatan tradisional yang diwarisi daripada seorang individu ke individu yang lain.
Harus diingatkan bahawa amalan rawatan di rumah ini tidak semestinya mempunyai bukti saintifik untuk mengesahkan keberkesanannya.
Adakalanya, ia mungkin boleh mendatangkan lebih banyak bahaya daripada kebaikan.
Jadi sebaiknya dapatkan nasihat doktor sebelum mencuba sebarang kaedah rawatan di rumah walaupun tidak dinafikan terdapat ribuan kelebihan dan manfaat susu ibu.
11 manfaat susu ibu dalam rawatan di rumah
Berikut dikongsikan 11 penggunaan susu badan sebagai alternatif menarik untuk dicuba di rumah.
Jangkitan mata dan telinga
Ia adalah situasi biasa untuk bayi baru lahir mengalami masalah saluran air mata yang tersumbat dan ia biasanya sembuh sendiri.
Namun adakalanya ia boleh menyebabkan jangkitan dan cecair yang dikeluarkan daripada mata si manja akan mencacatkan kecomelan wajah mereka.
Dalam sesetengah budaya, susu badan digunakan untuk merawat jangkitan mata serta masalah mata merah, kongjungtivitis.
Malahan, manfaat susu ibu juga dikatakan boleh menyembuhkan jangkitan pada telinga.
Torehan, kesan terbakar atau luka kecil
Susu badan dikatakan berkesan untuk menyembuhkan luka, kesan terbakar atau torehan kecil sebagai rawatan di rumah.
Bahkan menggunakan susu ibu dapat mencegah daripada berlakunya jangkitan.
Jika si manja kurang sihat, berikan mereka menyusu susu ibu. Ia dikatakan dapat meningkatkan sistem ketahanan badan dan memendekkan serta mengurangkan selesema yang dialami.
Sebagai rawatan di rumah, susu juga boleh digunakan untuk merawat ketuat.
Dengan meletakkan susu ibu padanya, ia akan menyebabkan ketuat kering dan jatuh. Berkesankah? Cubalah dahulu!
Jangan tidak tahu, manfaat susu ibu juga berkesan untuk menghilangkan sengatan dan kegatalan kesan gigitan serangga, sengatan lebah, cacar air dan racun daripada ivy, sumac serta oak.
Ternyata sifat susu badan yang menenangkan dan kaya antibakteria dapat membantu memulihkan kawasan terjejas itu.
Puting sakit atau luka
Antara kebimbangan ibu menyusu adalah masalah puting yang sakit atau luka kesan daripada proses penyusuan.
Tetapi usah risau, anda mempunyai ubat ajaib yang boleh membantu melega dan menyembuhkan keadaan tersebut dengan menggunakan susu ibu.
Tak percaya? Namun, itulah manfaat susu ibu.
Apa yang perlu dilakukan hanyalah menitiskan sedikit susu ke puting selepas selesai penyusuan dan biarkan ia mengering dengan sendiri.
Dalam beberapa kes, susu badan juga dikatakan boleh digunakan untuk membersihkan kulit, menanggalkan solekan serta membersihkan jerawat.
Penyedut hidung atau penggunaan jarum suntikan getah penting untuk membantu membersih dan melegakan masalah hidung tersumbat yang dialami bayi baru lahir.
Ada ibu yang menggunakan alat tersebut dengan larutan garam pelembap pada hidung bayi sebelum menyedut hingus keluar.
Hakikatnya susu ibu juga boleh digunakan memandangkan ia mempunyai fungsi melawan dan antikeradangan.
Di samping itu, tidak seperti air garam yang masin, bayi juga sudah tentu mengenali rasa susu badan. Maka mereka akan berasa kurang terganggu jika tertelan ketika proses berlangsung.
Seperti yang dinyatakan susu ibu dapat melegakan puting yang sakit. Ini bermakna ia juga berkesan untuk masalah dermatitis atopik ringan hingga sederhana seperti ekzema.
Ada yang mengatakan bahawa ia turut membantu melegakan bibir pecah dan merawat masalah ruam lampin.
Dalam kajian yang dilakukan pada 2013 mendapati, manfaat susu ibu berkesan seperti penggunaan hidrokortison pada bayi dengan masalah ruam lampin.
Ada sesetengah ibu bapa yang mendakwa susu badan boleh digunakan untuk mencegah dan merawat jangkitan pada bahagian berkhatan.
Ada yang mengatakan masalah sakit tekak juga boleh dirawat menggunakan susu ibu. Apa yang perlu dilakukan hanyalah dengan berkumur menggunakan susu badan tersebut.
Susu ibu segar (tidak dipasteur boleh mengandungi jangkitan bakteria dan kulat berbahaya, seperti streptococcus, staphylococcus, dan candida (yeast).
Ia juga berisiko untuk menyebarkan jangkitan virus termasuk sitomegalovirus (CMV), virus herpes simplex dan human immunodeficiency virus (HIV).
Oleh sebab itu jika anda ingin meletakkan susu ibu segar ke dalam mata atau telinga, atau pada luka di kulit, terdapat risiko untuk berlakunya komplikasi, penyakit, dan jangkitan.
Untuk mendapatkan lebih kepastian, anda disaran mendapatkan rundingan dan pandangan doktor sebelum mencubanya, okay?
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Tip breastmilk medicine. https://www.lllc.ca/thursdays-tip-breastmilk-medicine / Accessed on July 16, 2020
Human milk banking. https://www.ncbi.nlm.nih.gov/pmc/articles/PMC3009567/Accessed on July 16, 2020
Breastfeeding and the use of human milk. https://pediatrics.aappublications.org/content/129/3/e827.full/ Accessed on July 16, 2020
Use of home remedies. https://parenting.firstcry.ae/articles/top-10-home-remedies-for-baby-eye-infection/ Accessed on July 16, 2020
Benefits of breastfeeding. https://my.clevelandclinic.org/health/articles/15274-the-benefits-of-breastfeeding-for-baby–for-mom. Accessed on July 16, 2020
6 Kesilapan Cara Simpanan Susu Ibu Yang WAJIB Dielak Atau Buruk Padahnya!
Katanya, Susu Ibu Penawar Semula Jadi COVID-19, Sampai Orang Dewasa Pun Minum: Sahih Ke?
Ditulis oleh Asyikin Md Isa Disemak pada 16/05/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.